Gandia tramita 506 peticions d'ajudes directes "Paréntesis" per a microempreses i autònoms doblement afectats per la pandèmia
19 febrer 2021

## Gandia tramita 506 peticions d'ajudes directes "Paréntesis" per a microempreses i autònoms doblement afectats per la pandèmia19 febrer 2021Última actualització: 14 juliol 2025

![](../gestion/img/973343366172545982b771f481de52e17157eac4a667161348cea772578325d7.jpeg)  
  

L'Ajuntament de Gandia va obrir la setmana passada i fins al pròxim 12 de març, el període de sol·licitud de les ajudes directes "Parèntesis", per a micro-empreses i autònoms afectats per la pandèmia, dins del Pla Resistir de la Generalitat Valenciana.

Durant aquest període ja han sigut sol·licitades 506 ajudes. Cal destacar, que les 30 primeres ajudes sol·licitades ja han sigut abonades per part del consistori.

Aquesta nova línia d'ajudes suposa la mobilització d'un total de 2,7 milions d'euros que han sigut aportats en un 62,5% per la Generalitat Valenciana, un 22,5% per la Diputació de València i un 15% per l'Ajuntament de Gandia. L'Ajuntament de Gandia ha fet una aportació de 400.000 euros. Aquesta nova línia d'ajudes preveu que els beneficiaris puguen rebre una ajuda directa de fins a 4.000 euros.

Les persones o micro-empreses interessades a sol·licitar aquestes ajudes, poden consultar les bases i realitzar la tramitació en [gandia.sedelectronica.es](https://gandia.sedelectronica.es/info.0) o realitzar les seues consultes telefonant al 96 295 95 59 o enviant un e-mail a [plaresistir@gandia.org](mailto:plaresistir@gandia.org) 

[Twittear](https://twitter.com/share)